《次韵十五日菊 其一》
宋代·丁宝臣

秋香多日閟英华，霜脱离离抱砌斜。趁节不随时俗眼，近冬真砌岁寒花。

摛辞旧入骚人笔，载酒谁寻醉令家。曾读南华齐物论，均无迟速可惊嗟。

作者简介：丁宝臣（1010～1067）北宋官员，诗人。北字元珍，晋陵（今江苏省常州市）双桂坊人。景祐元年（一○三四）进士。历官太子中允剡县知县、太常博士诸暨知县，除弊兴利，越人称为循吏，官至秘阁校理、同知太常礼院。英宗每论人物必称之。尤与欧阳修友善。 [1] 《丁君墓志铭》今录诗八首。与兄丁宗臣俱以文知名，时号二丁。